FI Euroopan unionin virallinen lehti L 306/5

KOMISSION ASETUS (EY) N:o 1111/2009,

annettu 19 päivänä marraskuuta 2009,

varainhoitovuodelle 2010 kirjattavien varojen jakamista jäsenvaltioille koskevan suunnitelman hyväksymisestä interventiovarastoista peräisin olevien elintarvikkeiden toimittamiseksi yhteisön vähävaraisimmille henkilöille ja tietyistä asetuksen (ETY) N:o 3149/92 säännöksistä poikkeamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan f ja g alakohdan yhdessä sen 4 artiklan kanssa,

ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98 (2) ja erityisesti sen 3 artiklan 2 kohdan,

sekä katsoo seuraavaa:

(1) Interventiovarastosta tulevien elintarvikkeiden yhteisön kaikkein varattomimpien hyväksi toimittamisen yksityiskohtaisista soveltamissäännöistä 29 päivänä lokakuuta 1992 annetun komission asetuksen (ETY) N:o 3149/92 (3) 2 artiklan mukaisesti komission olisi hyväksyttävä varainhoitovuoden 2010 osalta käytettävissä olevista määrärahoista rahoitettava jakelusuunnitelma. Kyseisessä suunnitelmassa on vahvistettava kunkin toimea soveltavan jäsenvaltion osalta erityisesti käytettävissä olevat enimmäismäärärahat suunnitelman toteuttamiseksi kussakin jäsenvaltiossa ja jokaisen tuotelajin määrä, joka voidaan poistaa interventiovarastoista.

(2) Jäsenvaltiot, jotka osallistuvat jakelusuunnitelmaan varainhoitovuonna 2010, ovat toimittaneet komissiolle asetuksen (ETY) N:o 3149/92 1 artiklan mukaisesti edellytettävät tiedot.

(3) Määrärahojen jakamista varten on tarpeen ottaa huomioon erityisesti tiedot siitä, missä määrin jäsenvaltiot ovat käyttäneet niille aiempina vuosina myönnettyjä varoja.

(4) Asetuksen (ETY) N:o 3149/92 2 artiklan 3 kohdan 1 alakohdan c alakohdassa säädetään määrärahojen myöntämisestä tuotteiden ostamiseksi markkinoilta, jos tuotetta ei ole tilapäisesti saatavilla interventiovarastoissa. Koska interventioelinten hallussa tällä hetkellä olevat viljan varastot eivät riitä kattamaan viljaa ja riisiä koskevia pyyntöjä, olisi vahvistettava määrärahat, jotka voidaan tarvittaessa myöntää viljan ja riisin ostamiseen markkinoilta varainhoitovuotta 2010 koskevan jakelusuunnitelman toteuttamiseksi.

(5) Asetuksen (ETY) N:o 3149/92 7 artiklan 1 kohdassa säädetään jäsenvaltioiden välisistä tuotteiden siirroista, jos tuotteita ei ole sen jäsenvaltion interventiovarastoissa, joissa tuotteita tarvitaan vuotuisen jakelusuunnitelman toteuttamista varten. Sen vuoksi olisi sallittava kyseisen suunnitelman toteuttamiseksi vuonna 2010 tarvittavat yhteisön sisäiset siirrot asetuksen (ETY) N:o 3149/92 7 artiklassa säädetyin edellytyksin.

(6) Asetuksen (ETY) N:o 3149/92 7 artiklan 3 kohdassa säädetään, että tapauksissa, joissa on sallittua siirtää tuotteita jäsenvaltiosta, jonka alueella niitä on interventiovarastossa, toiseen jäsenvaltioon, toimijat voivat tehdä tarjouksen siirtämättä interventiovarastosta poistettuja tuotteita pyynnön tehneeseen jäsenvaltioon. Asetuksen (EY) N:o 1234/2007 25 artiklassa säädetään, että julkisessa interventiossa ostetut tuotteet olisi myytävä siten, että vältetään markkinahäiriöt.

(7) Maitoalan tämänhetkisen, alhaisen hintatason leimaaman markkinatilanteen vuoksi asetuksen (ETY) N:o 3149/92 7 artiklan 3 kohdassa säädetyn mahdollisuuden käyttöä ei pitäisi sallia voin ja rasvattoman maitojauheen jakelusuunnitelmassa vuonna 2010, jotta vältettäisiin mahdolliset markkinahäiriöt, joita aiheutuisi laskettaessa kyseisiä tuotteita tietyille markkinoille, joilla tarjonta on jo valmiiksi riittävää. Samasta syystä olisi rajoitettava mainitun asetuksen 4 artiklan 2 ja 2 a kohdassa toimijoille tarjottujen mahdollisuuksien käyttöä siten, että yhteisön vähävaraisimmille henkilöille jaettavaksi tarkoitettujen maitotuotteiden olisi täytettävä tietyt vaatimukset, jotka koskevat niiden koostumusta ja niiden valmistuksessa käytetyn maidon määrää. Kyseisen säännön noudattamisen valvomiseksi jäsenvaltioiden olisi liitettävä täytäntöönpanokertomuksiinsa yksityiskohtainen luettelo jaetuista tuotteista luokiteltuina ”korkean rasvapitoisuuden” tai ”muiden” tuotteiden luokkiin.

(8) Jotta varmistetaan, ettei interventiovarastoista siirrettyjä maitotuotteita saateta markkinoille epäsopivaan aikaan kyseistä vuotta, asetuksen (ETY) N:o 3149/92 3 artiklan 2 kohdan kolmannessa alakohdassa säädettyä määräaikaa, jonka aikana voita ja rasvatonta maitojauhetta voidaan poistaa interventiovarastoista, olisi lyhennettävä.

(9) Koska vuoden 2010 jakelusuunnitelman täytäntöönpano on monimutkaista ja edellyttää suuren määrän yhteisön sisäisiä siirtoja, on aiheellista korottaa asetuksen (ETY) N:o 3149/92 3 artiklan 3 kohdassa säädettyä viiden prosentin marginaalia.

(10) Vuotuista jakelusuunnitelmaa sovellettaessa asetuksen (EY) N:o 2799/98 3 artiklan mukaisena määräytymisperusteena olisi pidettävä julkisten varastojen tilivuoden alkamispäivää.

(11) Komissio on asetuksen (ETY) N:o 3149/92 2 artiklan 2 kohdan mukaisesti kuullut tämän suunnitelman laatimisen yhteydessä yhteisön vähävaraisimpien henkilöiden ongelmiin perehtyneitä tärkeimpiä järjestöjä.

(12) Asetuksen (ETY) N:o 3149/92 2 artiklan 1 kohdassa säädetään, että komissio hyväksyy vuotuisen jakelusuunnitelman joka vuosi ennen 1 päivää lokakuuta. Maitoalan tämänhetkisen markkinatilanteen vuoksi ja ottaen huomioon tarve käydä jäsenvaltioiden kanssa lisäneuvotteluja näiden pyynnöistä, komissio ei ole vielä voinut hyväksyä jakelusuunnitelmaa. Jotta voitaisiin varmistaa vuotuisen jakelusuunnitelman täytäntöönpano hyvissä ajoin, tämän asetuksen olisi tultava voimaan välittömästi sen jälkeen, kun se on julkaistu.

(13) Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa,

ON ANTANUT TÄMÄN ASETUKSEN:

1 artikla

Yhteisön vähävaraisimmille henkilöille asetuksen (EY) N:o 1234/2007 27 artiklan mukaisesti jaettavaksi tarkoitetut elintarviketoimitukset toteutetaan vuonna 2010 tämän asetuksen liitteessä I olevan vuotuisen jakelusuunnitelman mukaan.

2 artikla

Jäsenvaltioille myönnettävät määrärahat viljan ostamiseksi markkinoilta 1 artiklassa tarkoitettua suunnitelmaa varten vahvistetaan liitteessä II.

3 artikla

1. Poiketen siitä, mitä asetuksen (ETY) N:o 3149/92 3 artiklan 2 kohdassa säädetään, voi ja rasvaton maitojauhe on poistettava vuoden 2010 jakelusuunnitelman osalta interventiovarastosta 1 päivän toukokuuta ja 30 päivän syyskuuta 2010 välisenä aikana. Tässä tapauksessa ei sovelleta mainitun asetuksen 3 artiklan 2 kohdan viidennessä alakohdassa säädettyä kuudenkymmenen päivän määräaikaa tuotteiden varastosta poistamiseksi.

Ensimmäistä alakohtaa ei kuitenkaan sovelleta osuuksiin, jotka koskevat enintään 500 tonnin määriä.

2. Poiketen siitä, mitä asetuksen (ETY) N:o 3149/92 3 artiklan 3 kohdassa säädetään, suunnitelma on tarkistettava, jos perustellut muutokset koskevat vuoden 2010 jakelusuunnitelman osalta vähintään kymmentä prosenttia niistä määristä tai arvoista, jotka on merkitty tuotetta kohden yhteisön suunnitelmaan.

4 artikla

1. Poiketen siitä, mitä asetuksen (ETY) N:o 3149/92 2 ja 2 a kohdassa säädetään, jäsenvaltioiden on vuoden 2010 jakelusuunnitelmaa toteuttaessaan luokiteltava jaettavaksi tarkoitetut maitotuotteet joko ”korkean rasvapitoisuuden” tai ”muiden” tuotteiden luokkiin.

2. Jäsenvaltioiden on varmistettava, että maitorasvan kokonaismäärä vastaa vähintään 20:tä prosenttia ensiksi mainittuun luokkaan kuuluvien tuotteiden kokonaispainosta ja että toiseen luokkaan kuuluvien tuotteiden kokonaismäärän valmistukseen käytetyn maidon määrä vastaa vähintään 90:tä prosenttia näiden tuotteiden kokonaispainosta.

3. Vuoden 2010 jakelusuunnitelman täytäntöönpanokertomuksessa, josta säädetään asetuksen (ETY) N:o 3149/92 10 artiklassa, on oltava yksityiskohtainen luettelo jaetuista tuotteista luokiteltuina joko ”korkean rasvapitoisuuden” tai ”muiden” tuotteiden luokkiin.

5 artikla

1. Tämän asetuksen liitteessä III lueteltujen tuotteiden yhteisön sisäiset siirrot sallitaan asetuksen (ETY) N:o 3149/92 7 artiklassa säädetyin edellytyksin.

2. Poiketen siitä, mitä asetuksen (ETY) N:o 3149/92 7 artiklan 3 kohdassa säädetään, silloin kun on sallittua siirtää rasvatonta maitojauhetta tai voita mainitun asetuksen mukaisesti jäsenvaltiosta, jonka alueella näitä tuotteita on interventiovarastossa, jäsenvaltioon, jossa tuote käytetään vuotuisen jakelusuunnitelman toteuttamista varten, toimijalla ei ole mahdollisuutta saattaa varastosta poistettuja tuotteita yhteisön markkinoille ensimmäisessä jäsenvaltiossa vaan ne on siirrettävä kyseiseen toiseen jäsenvaltioon.

6 artikla

Tämän asetuksen 1 artiklassa tarkoitetun vuotuisen jakelusuunnitelman toteuttamiseksi asetuksen (EY) N:o 2799/98 3 artiklassa tarkoitettu määräytymisperusteen päivämäärä on 1 päivä lokakuuta 2009.

7 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä marraskuuta 2009. Komission puolesta Jean-Luc DEMARTY Maatalouden ja maaseudun kehittämisen pääosaston pääjohtaja

(1) EUVL L 299, 16.11.2007, s. 1.

(2) EYVL L 349, 24.12.1998, s. 1.

(3) EYVL L 313, 30.10.1992, s. 50.

LIITE I VUOTUINEN JAKELUSUUNNITELMA VUODEKSI 2010 a) Käytettävissä oleva rahoitus suunnitelman toteuttamiseksi vuonna 2010 kussakin jäsenvaltiossa (euroina) Jäsenvaltio Määrärahat Belgique/België 7 806 433 България 8 565 832 Česká republika 133 893 Eesti 761 012 Éire/Ireland 818 816 Elláda 20 044 478 España 52 623 664 France 78 103 609 Italia 122 456 856 Latvija 5 119 849 Lietuva 8 859 115 Luxembourg 107 483 Magyarország 14 770 126 Malta 698 841 Polska 97 405 034 Portugal 22 516 761 România 29 951 704 Slovenija 2 619 927 Suomi/Finland 4 636 567 Yhteensä 478 000 000 b) Jokaisen tuotelajin määrä, joka voidaan poistaa yhteisön interventiovarastoista sen jakamiseksi jäsenvaltioissa a kohdassa esitettyjen määrien rajoissa (tonnia) Jäsenvaltio Vilja Voi Rasvaton maitojauhe Sokeri Belgique/België 29 067 1 285 — 1 507 България 54 104 — — 1 724 Česká republika 302 20 22 9 Eesti 5 147 — 1 — Eire/Ireland — 350 — — Elláda 64 397 — 5 889 — España 181 248 9 335 1 603 3 483 France 168 998 13 033 12 050 3 247 Italia 283 206 20 000 18 166 4 006 Latvija 22 951 — 969 — Lietuva 40 317 145 1 212 1 182 Magyarország 95 687 — — 1 938 Malta 4 740 — — — Polska 387 305 1 901 17 952 10 823 Portugal 47 522 5 079 1 826 1 045 România 135 555 — 4 500 5 577 Slovenija 9 810 — 600 289 Suomi/Finland 25 371 — 500 — Yhteensä 1 555 726 51 148 65 290 34 832 Luxemburgille myönnettävät määrärahat maitojauheen ostamiseksi EU:n markkinoilta: 101 880 euroa.

LIITE II Jäsenvaltioille myönnettävät määrärahat viljan ostamiseksi yhteisön markkinoilta (euroina) Jäsenvaltio Vilja Belgique/België 1 117 572 България 2 080 196 Česká republika 11 600 Eesti 197 884 Éire/Ireland — Elláda 2 475 950 España 6 968 699 France 6 497 704 Italia 10 888 824 Latvija 882 424 Lietuva 1 550 130 Luxembourg — Magyarország 3 679 017 Malta 182 233 Polska 14 891 236 Portugal 1 827 127 România 5 211 876 Slovenija 377 183 Suomi/Finland 975 485 Yhteensä 59 815 140